# Projektas

# PATVIRTINTA

Dovilų pagrindinės mokyklos

direktoriaus 2020 m. rugpjūčio 31 d.

įsakymu Nr. V1-21

**KLAIPĖDOS R. DOVILŲ PAGRINDINĖS MOKYKLOS 2020–2021 M.M.**

**UGDYMO PLANAS**

**I SKYRIUS**

**2019–2020 M. M. UGDYMO PLANO ĮGYVENDINIMO ANALIZĖ**

2019–2020 m. m. siekėme demokratiškesnių tarpusavio santykių, orientuotų į prigimtinių galių atskleidimą, doro, laisvo ir atsakingo už savo poelgius žmogaus ugdymą. Teikėme visapusišką pagalbą gabiems, spragų turintiems ir specialiųjų poreikių turintiems mokiniams. Daug dėmesio skyrėme mokinio individualios pažangos, pasiekimų vertinimui ir įsivertinimui, rašto kultūros tobulinimui per visų dalykų pamokas, visi mokiniai turėjo galimybę dalyvauti dailyraščio ir meninio skaitymo konkursuose, savo darbus eksponuoti parodose, atlikome pradinių klasių skaitymo įgūdžių analizę, kvietėmės į pagalbą mokinių tėvus. Į mokomuosius dalykus ir neformaliojo švietimo užsiėmimus integravome pradinio ir pagrindinio ugdymo etninės kultūros, sveikatos ugdymo, alkoholio ir tabako bei kitų psichiką veikiančių medžiagų vartojimo, rengimo šeimai ir lytiškumo, OLWEUS patyčių prevencijos programą. Siekėme, kad būtų tinkamas perimamumas tarp priešmokyklinio ir pradinio ugdymo pakopų organizuojant metodinę veiklą ir kitas bendradarbiavimo formas. Mokiniai dalyvavo savivaldybės, rajono, šalies organizuojamuose renginiuose: olimpiadose, konkursuose, sporto renginiuose. Mokyklos ugdomajame darbe stengėmės sudaryti palankias sąlygas individualybei atsiskleisti, mokėme vaikus gyventi informacinėje visuomenėje, pamokas organizavome netradicinėse erdvėse, suteikėme žinių ir mokėjimų, reikalingų konstruktyviai savo krašto kultūrinei, visuomeninei, politinei bei mokslinei veiklai, puoselėjome siekimą saviraiškai ir kūrybai. Mokykloje be ugdomosios veiklos, daug dėmesio buvo skiriama socialinei – pilietinei, ekonominei, kultūrinei aplinkai gerinti, individualių mokinio savybių atskleidimui, pažinimui, teigiamai mokinių mokymosi motyvacijai, pasitikėjimo formavimui, tarpusavio bendradarbiavimui, savanorystės skatinimui talkinant specialiųjų ugdymosi poreikių turintiems mokiniams, dalyvavimui savivaldoje. Šiais mokslo metais, dėl paskelbtos ekstremalios COVID -19 situacijos, III trimestrą patyrėme naujų iššūkių organizuodami ugdymo procesą nuotoliniu būdu. Mokytojai ir mokiniai ne visi buvo pasiruošę priimti šias naujoves, todėl pradžioje buvo įvairių nesusipratimų, rengėme priemonių planą ir susitarimus dėl ugdymo proceso organizavimo nuotoliniu būdu. Nuotolinio ugdymo organizavimas ir mokymas tiko ne visiems mokiniams, krito visų klasių mokymo(si) pažangumas ir mokymosi motyvacija. Atlikome tyrimą su mokyklos mokiniais, mokytojais ir mokinių tėvais(globėjais, rūpintojais) dėl nuotolinio ugdymo proceso ypatumų COVID-19. Tyrimai taip pat rodo, kad nuotolinis ugdymas skirtas ne visiems mokiniams, įžvelgėme bendravimo problemų, savarankiško mokymo(si) sunkumų, ne visada pavykdavo išreikalauti laiku atsiskaityti už įvairius darbus, būtina sudaryti sąlygas pedagogams naudotis vieninga platforma vedant pamokas karantino laikotarpiu. Apibendrinant- mokymas(sis) nuotoliniu būdu gali būti organizuojamas tik ypatingos ekstremalios situacijos metu ir ne ilgą laiko tarpą.

Numatytos, bet ne visos įgyvendintos veiklos uždavinių priemonės efektyviam mokyklos pagrindų kūrimui, mokymo(si) sąlygų, aplinkos gerinimui ir modernizavimui, bendradarbiavimo strategijų ir principų taikymui, ugdant pedagoginį, pilietinį sąmoningumą, atsakomybę, toleranciją, kuriant sveiką ir saugią aplinką.

2019—2020 m. m. rugsėjo 1 d. mokėsi 227 mokiniai. Mokslo metus baigė 224 mokiniai. Per mokslo metus į mokyklą neatvyko nei vienas, išvyko 3 mokiniai. Visi besimokantys mokykloje mokiniai buvo ugdomi pagal Bendrąsias pradinio, pagrindinio, pritaikytas ir individualizuotas pradinio ir pagrindinio ugdymo programas.

2019—2020 m. m. ugdymo rezultatai: teigiamais visų dalykų įvertinimais mokslo metus baigė 94 proc. visų besimokančių 1–10 klasių mokinių, aukštesniuoju lygiu mokosi 14 (6 proc.), pagrindiniu lygiu –91 (40 proc.), patenkinamu lygiu –109 (48 proc.), 10 (4 proc.) mokiniai mokslo metus baigė žemesniuoju lygiu ( 6 mokiniai po papildomojo darbo perkelti į aukštesnę klasę su vienu ar dviem neigiamais įvertinimais ir 4 mokiniai palikti kartoti 2,3, 6 ir 10 klasės ugdymo programos). Šiais mokslo metais 2020–2021 dalyvausime „Bendrojo ugdymo turinio ir organizavimo modelių sukūrimas ir išbandymas bendrajame ugdyme“ 1.3. veikla „Ugdymo organizavimo ir mokymosi pagalbos teikimo modelių žemų mokinių pasiekimų gerinimui parengimas ir įgyvendinimas“. Bus pakviesti mokiniai, kurie turi mokymosi spragų. Pagal pradinio ugdymo programą mokslo metus pradėjo 131 ir baigė 129 mokiniai, jų pažangumas 96 proc. Pradinį išsilavinimą įgijo 36 ketvirtos klasės mokinai (100 proc.). Pagrindinio ugdymo pirmąją dalį baigė 20 mokinių (100 proc.) ir 5 iš jų tęsia mokslą gimnazijose. Pagrindinį išsilavinimą iš 8- įgijo 7 mokiniai (87,5 proc.), vienas dėl nelankymo – liko kartoti 10 klasės kurso. Visi 7 mokiniai tęsia mokslą profesinėse mokyklose.

Bendras mokyklos mokinių lankomumas pagerėjo 10 proc. – 85,5 proc. Per mokslo metus mokyklos mokiniai dėl įvairių priežasčių praleido 7818 pamokų (po 35 pamokas kiekvienam). Iš jų dėl ligos – 4927 pamokos (kiekvienam po 22 pamokas), dėl kitų priežasčių 1420 pamokų ( kiekvienam po 6 pamokas), nepateisintos arba praleistos be priežasties 1471 pamoka (kiekvienam po 6,5 pamokos). Per mokslo metus nė vienos pamokos nepraleido 23 (11–1–4 kl. ir 12–5–10 kl.) mokiniai.

Neformaliajam švietimui 2019—2020 m. m. buvo skirtos 25 valandos. Įvairiuose neformaliojo švietimo užsiėmimuose (14), mokykloje dalyvavo 93 mokiniai (33 proc.), 95 mokiniai (34 proc.) rinkosi kitas neformaliojo švietimo įstaigas (laisvalaikio centras, Dovilų etninės kultūros centras, sporto, muzikos ir kt. mokyklos), 36 mokiniai (16 proc.) nedalyvavo jokiame neformaliojo švietimo būrelyje. 19 papildomų valandų buvo skirta įvairiems mokinių ugdymo(si) poreikiams tenkinti. 140 mokinių rinkosi gilinti dalyko žinias, likviduoti mokymosi spragas, ruoštis olimpiadoms, konkursams, sportiniams renginiams. Mokykla dalyvavo ir dalyvauja projektuose, konkursuose, olimpiadose, konferencijose. Kiekvienais metais dalyvaujame pilietinėje iniciatyvoje „Atmintis gyva, nes liudija“, vienuoliktą kartą tarptautiniame projekte ŠMT „Šiaurės šalių bibliotekų savaitė“. 2017 m pavasarį mokykla pripažinta sveikatą stiprinančia mokykla ir 2017–2022 esame numatę eilę priemonių skatinančių sveiką ir saugią aplinką mokiniams ir visai bendruomenei. Dalinomės gerąja patirtimi dalyvaudami respublikiniame forume „Skrydis į sveikatą“ rengėme pranešimus ir paruošėme stendą „Aš noriu, turiu ir galiu būti sveikas“, kuriame sudėjome įvairias mokinių sveikos gyvensenos akimirkas. Daug dėmesio skiriame specialiųjų ugdymo(si) poreikių turintiems mokiniams ir 2020 m. birželio 1 d. Minint Tarptautinė vaikų gynimo dieną Lietuvos Respublikos Prezidentas Gitanas Nausėda skyrė įtraukiojo švietimo politikos ir vaikų lygių galimybių klausimams spręsti. Mokyklos direktorius A. Grimalis dalyvavo vaizdo konferencijoje su Respublikos prezidentu G. Nausėda apie visuomenės požiūrį, mokytojų ir pagalbos specialistų kvalifikaciją, komandinio darbo iššūkius ir švietimo įstatymo pakeitimus. 2020 m. birželio 4 d. mokyklos direktorius A. Grimalis su specialiąja pedagoge S. Venckienė buvo pakviesti į Valdovų rūmus, kur iškilmingai išdalyti septintieji Nacionaliniai lygybės ir įvairovės apdovanojimai. Žmogaus teisių „Oskarais‘ vadinami apdovanojimai įteikti labiausiai 2019 metais šioje srityje pasižymėjusiems asmenims bei organizacijoms. Dovilų pagrindinei mokyklai įteiktas „Įveiktos kliūties“ apdovanojimas.

**II SKYRIUS**

**BENDROSIOS NUOSTATOS**

1. Mokyklos ugdymo planas 2020–2021 m. m. parengtas vadovaujantis 2019–2020 ir 2020–2021 mokslo metų pradinio ugdymo programos bendruoju ugdymo planu, patvirtintu Lietuvos Respublikos švietimo ir mokslo ministro 2019 m. balandžio 15 d. įsakymu Nr. V-413 ir 2019–2020 ir 2020–2021 mokslo metų pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo ir mokslo ministro 2019 m. balandžio 15 d. įsakymu Nr. V-417 ,,Dėl 2019–2020 ir 2020–2021 mokslo metų pagrindinio ir vidurinio ugdymo programų bendrųjų ugdymo planų patvirtinimo“, Pradinio, pagrindinio, vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ , Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, 2019–2020 m. m. ugdymo plano analize, NMPP rezultatų analize, mokyklos tikslais, uždaviniais ir mokinių ugdymo(si) poreikiais.

2. Mokyklos ugdymo plano tikslas – apibrėžti bendruosius ugdymo programų vykdymo reikalavimus mokyklos ugdymo turiniui formuoti ir ugdymo procesui organizuoti, sudarant lygias galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų bendrųjų ir dalykinių kompetencijų.

2.1. Mokyklos ugdymo plano uždaviniai:

2.1.2. pateikti ugdymo gaires mokyklos ugdymo turiniui kurti ir jo įgyvendinimą užtikrinančiam mokyklos ugdymo planui parengti;

2.1.3. nurodyti minimalų privalomą pamokų skaičių, skirtą ugdymo programoms įgyvendinti;

2.1.4. sudaryti galimybes ugdymo turinį diferencijuoti ir individualizuoti įvairių gebėjimų mokiniams, optimaliai išnaudojant Bendrojo ugdymo plano teikiamas galimybes ir atsižvelgiant į turimas Mokyklos lėšas;

2.1.5. orientuojantis į mokinio sėkmę tikslingai naudoti mokinių poreikiams tenkinti, mokymosi pagalbai teikti skirtas valandas;

2.1.6. integruoti prevencines programas, ugdyti bendrąsias ir dalykines kompetencijas, plėtoti tarpdalykinius ryšius pamokose, sieti formalųjį ir neformalųjį ugdymą, skatinti mokinių saviraišką ir užimtumą;

2.1.7. stebėti mokinio pasiekimus ir siekti laiku nustatyti mokinio mokymosi sunkumus, teikti mokymosi pagalbą, atitinkančią mokinio mokymosi galias;

2.1.8. kryptingai įgyvendinti socialinių ir emocinių kompetencijų ugdymą.

3. Mokyklos ugdymo planas rengiamas vieneriems mokslo metams, derinamas su Mokyklos taryba ir tvirtinamas direktoriaus įsakymu.

**PIRMASIS SKIRSNIS**

**MOKSLO METŲ TRUKMĖ. UGDYMO ORGANIZAVIMAS**

4. Ugdymo organizavimas 2020–2021 m. m.:

4.1. Ugdymo procesas pradedamas rugsėjo 1 d., baigiamas atitinkamai:

|  |  |  |
| --- | --- | --- |
| Klasė | 2020–2021 m. m. | |
|  | Ugdymo proceso pabaiga | Ugdymo proceso trukmė savaitėmis, dienomis |
| 1–4 | 06-09 | 35 (175 u. d.) |
| 5–10 | 06-23 | 37 (185 u. d.) |

4.2. Ugdymosi procesas pagal pradinio ir pagrindinio ugdymo programos pirmąją dalį skirstomas pusmečiais. Nustatoma tokia pusmečių ir trimestrų trukmė (žr. UP 9 p.)­:

|  |  |  |  |
| --- | --- | --- | --- |
| Pusmetis | Klasė | Pradžia | Pabaiga |
| I pusmetis | 1–4 | 2020-09-01 | 2021-01-29 |
| II pusmetis | 1–4 | 2021-01-30 | 2021-06-09 |
| I trimestras | 5–10 | 2020-09-01 | 2020-11-30 |
| II trimestras | 5–10 | 2020-12-01 | 2021-03-19 |
| III trimestras | 5–10 | 2021-03-20 | 2021-06-23 |

4.3. 1–10 klasių mokinių atostogos numatomos:

|  |  |  |
| --- | --- | --- |
| Atostogos | Prasideda | Baigiasi |
| Rudens | 2020-10-26 | 2020-10-30 |
| Žiemos (Kalėdų) | 2020-12-23 | 2021-01-05 |
| Žiemos | 2021-02-15 | 2021-02-19 |
| Pavasario (Velykų) | 2021-04-06 | 2021-04-09 |
| Vasaros atostogos  1–4 klasėms  5–10 klasėms | 2021-06-10  2021-06-23 | 2021-08-31  2021-08-31 |

5. Pagrindinė ugdymo proceso organizavimo forma – pamoka.

6. Oro temperatūrai Mokyklos ir (ar) gyvenamojoje teritorijoje esant minus 20 °C ar žemesnei į mokyklą gali nevykti 5 klasių mokiniai, esant minus 25 °C ar žemesnei – ir kitų klasių mokiniai. Oro temperatūrai esant 30 °C ar aukštesnei ir mokyklai negalint užtikrinti ugdymo proceso organizavimo vėsesnėse mokyklos aplinkose į mokyklą gali nevykti 5–10 klasių mokiniai.

6.1. Atvykusiems į Mokyklą mokiniams ugdymas organizuojamas mokyklos pasirinkta forma. Mokiniams, neatvykusiems į mokyklą, mokymuisi reikalinga informacija skelbiama mokyklos interneto svetainėje ir (arba) elektroniniame dienyne. Šios dienos įskaičiuojamos į ugdymo dienų skaičių.

6.2. Oro temperatūrai esant 30 °C ar aukštesnei ugdymo procesas lauke neorganizuojamas 5–10 klasių mokiniams. Mokyklos vadovo sprendimu ugdymo procesas gali būti koreguojamas, t. y. trumpinamos pamokos, organizuojamos kitose aplinkose, priimami ir kiti ugdymo proceso organizavimo sprendimai.

6.3. Mokymosi patalpose oro temperatūra turi atitikti Lietuvos higienos normoje HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtintoje Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ (toliau – Higienos norma), nustatytus mikroklimato reikalavimus.“

a

**ANTRASIS SKIRSNIS**

**MOKYKLOS UGDYMO TURINIO ĮGYVENDINIMAS. UGDYMO PLANO RENGIMAS**

7. Klaipėdos r. Dovilų pagrindinės mokyklos (toliau – Mokykla) ugdymo plano projektą 2020–2021 m. m. pagal sudarytą planą rengė Mokyklos direktoriaus 2020 m. balandžio 5 d. įsakymu Nr. V1-15 sudaryta ugdymo plano rengimo grupė.

8. Formuojant Mokyklos ugdymo turinį ir rengiant ugdymo planą, remtasi švietimo stebėsenos, mokinių pasiekimų ir pažangos vertinimo ugdymo procese duomenimis ir informacija, NMPP, mokyklos veiklos įsivertinimo ir išorinio vertinimo duomenimis ir Mokykloje priimtais susitarimais (2020-06-19 Mokytojų tarybos posėdžio protokolo Nr. V5-4 nutarimai) dėl:

8.1. mokyklos ugdymo turinio įgyvendinimo integruojant į jį prevencines ir integruojamąsias programas;

8.2. ugdymo proceso organizavimo formų;

8.3. mokinių mokymosi pasiekimų ir pažangos vertinimo;

8.4. mokymosi pasiekimų gerinimo priemonių įgyvendinimo ir mokymosi pagalbos teikimo, vykdant pradinio ir pagrindinio ugdymo programą;

8.5. švietimo pagalbos teikimo;

8.6. neformaliojo vaikų švietimo pasiūlos ir organizavimo;

8.7. pamokų, skirtų mokinio ugdymo poreikiams ir mokymosi pagalbai teikti, panaudojimo;

8.8. pažintinės, kultūrinės veiklos organizavimo;

8.9. socialinės pilietinės veiklos organizavimo;

8.10. bendrų kalbos ugdymo reikalavimų mokykloje;

8.11. konsultacijų organizavimo;

8.12. laikinųjų grupių, klasių dalijimo į grupes sudarymo principų ir jų dydžio;

9. Ugdymo turinys planuojamas ir detalizuojamas pagal dalyko programai skiriamą valandų (pamokų) skaičių ir nurodytam mokymosi dienų skaičiui.

9.1. Atsiradus ugdymo plane nenumatytiems atvejams, Mokykla gali koreguoti ugdymo plano įgyvendinimą priklausomai nuo turimų lėšų, išlaikydama minimalų pamokų skaičių dalykų programoms įgyvendinti ir minimalų privalomų pamokų skaičių mokiniui.

**TREČIASIS SKIRSNIS**

**MOKINIO GEROVĖS UŽTIKRINIMAS IR SVEIKATOS UGDYMAS MOKYKLOJE**

10. Sveikata ir gerovė Mokykloje užtikrinama:

10.1. Vadovaujantis Lietuvos higienos norma HN 21:2017„Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017. „Mokykla, vykdanti bendrojo ugdymo programas. Bendrieji sveikatos saugos reikalavimai“ (toliau – Higienos normos);

10.2. Įgyvendinant sveikos gyvensenos ir prevencinę veiklas vadovaujantis Smurto ir patyčių prevencijos ir intervencijos Dovilų pagrindinėje mokykloje tvarkos aprašu, patvirtintu 2017 m. rugsėjo 22 d. direktoriaus įsakymu Nr.V1-36 (pagal Smurto prevencijos įgyvendinimo mokyklose rekomendacijas, patvirtintas LR švietimo ir mokslo ministro 2017 m. kovo 2 d. įsakymu Nr. V-190);

10.3. Užtikrinant Sveikatos ir lytiškumo ugdymo bei rengimo šeimai bendrosios programos, patvirtintos LR švietimo ir mokslo ministro 2016 m. spalio 25 d. įsakymu Nr. V-941, įgyvendinimą;

10.4. Įgyvendinant patyčių prevencijos programą Olweus (OPKUS);

10.5. Programos integruojamos į dalykų turinį, klasių valandėles, mokyklos neformaliojo švietimo veiklas, patvirtintas direktoriaus 2015 m. rugpjūčio 31 d. įsakymu Nr. V1-18.

10.6. Įgyvendinant programa „Aš noriu, turiu ir galiu būti sveikas“ 2018–2022 mokslo metams. Programa siekiama formuoti mokinių sveikos gyvensenos įgūdžius, bendromis mokytojų bei  bendruomenės pastangomis kurti integruotą, visaapimančią sveikatos stiprinimo sistemą bei sveikatai palankią aplinką.

10.7. Sveikatinimo veiklos kryptys: burnos sveikata ir ėduonies profilaktika, higienos įgūdžių ugdymas, psichoaktyvių medžiagų vartojimo prevencija, smurto prevencija, fizinis aktyvumas, sveika mityba, užkrečiamos ligos, lytiškumo ugdymas.

10.8. Mokykloje vykdomas mokinių sveikatos, aplinkos veiksnių stebėjimas, sveikatos žinių populiarinimas ir švietimas, konsultacijos, tyrimai ir apklausos.

10.9. Mokykloje daromos dvi ilgosios pertraukos (25 min. ir 20 min.), skirtos mokinių poilsiui ir aktyviai fizinei veiklai.

10.10. Mokinių saugia ugdymosi aplinka rūpinasi ir mokinio gerovės užtikrinimo klausimus sprendžia Mokyklos Vaiko gerovės komisija vadovaudamasi direktoriaus 2018 m. rugsėjo 11 d. įsakymu Nr. V1-28 patvirtintu Mokyklos Vaiko gerovės komisijos sudarymo ir jos darbo organizavimo reglamentu.

**KETVIRTASIS SKIRSNIS**

**PAŽINTINIŲ, KULTŪRINIŲ, SOCIALINIŲ IR PILIETINIŲ VEIKLŲ PLĖTOJIMAS**

11. Pažintinė, kultūrinė veikla yra privaloma sudedamoji ugdymo proceso dalis 1–10 klasių mokiniams.

11.1. Pažintinė kultūrinė veikla organizuojama:

11.1.1. Mokyklos 1–4 klasės:

|  |  |
| --- | --- |
| Data | Planuojama veikla |
| Rugsėjo mėn. | Muziejų diena |
| Spalio mėn. | Dagos šventė |
| Kovo mėn. | Žemės dienos šventė |
| Balandžio mėn. | Mokymasis netradicinėse erdvėse |
| Gegužės mėn. | Sporto šventė |
| Birželio mėn. | Mokslo metų užbaigimo šventė „Sveika vasara“ |

11.1.2. Mokyklos 5–10 klasės:

|  |  |
| --- | --- |
| Data | Planuojama veikla |
| Rugsėjo mėn. | Muziejų diena |
| Spalio mėn. | Mokyklos gimtadienis |
| Gruodžio mėn. | Šviesos diena. |
| Balandžio mėn. | Akcija „Darom“ |
| Gegužės mėn. | Mokymasis netradicinėse erdvėse |
| Birželio mėn. | Sporto šventė |
| Birželio mėn. | Projektų diena |

11.1.3. Pažintinę kultūrinę veiklą organizuoja visų dalykų mokytojai. Ilgalaikiuose planuose mokytojai numato ne mažiau kaip dvi veiklas per mokslo metus. Mokytojams sudaromos sąlygos organizuoti 2–3 pamokas per mokslo metus ne mokyklos erdvėse: muziejuose, atviros prieigos centruose, virtualiosiose mokymosi aplinkose. Mokinio mokymosi laikas išvykose, ekskursijose ir kitais panašiais atvejais, trunkantis ilgiau nei pamoka, perskaičiuojamas į konkretaus dalyko (-ų) mokymosi laiką (pagal pamokos (-ų) trukmę).

11. 1.4. Kultūrinė – pažintinė veikla fiksuojama Tamo dienyne.

12. Socialinė–pilietinė veikla Mokykloje yra privaloma, ji organizuojama ir vykdoma pagal parengtą ir direktoriaus 2017 m. spalio 2 d. įsakymu Nr. V1-40 patvirtintą aprašą.

12.1. Per mokslo metus socialinei–pilietinei veiklai visiems 5–10 klasių mokiniams privaloma skirti 10 valandų. Veiklos sritį mokinys gali pasirinkti pagal apraše nurodytas kryptis.

12.2. Klasės mokinių socialinę – pilietinę veiklą organizuoja klasės vadovas. Mokslo metų pradžioje mokiniai supažindinami su socialinės – pilietinės veiklos organizavimo tvarka, veiklos pasirinkimo galimybėmis.

12.3. Veiklos apskaitą veda klasių vadovai.

12.4. Veiklos kontrolę vykdo mokyklos socialinis pedagogas.

**PENKTASIS SKIRSNIS**

**MOKINIŲ MOKYMOSI KRŪVIŲ REGULIAVIMAS**

13. Mokinių mokymosi krūviai mokykloje reguliuojami vadovaujantis Mokyklos mokinių pažangos ir pasiekimų vertinimo tvarkos aprašu.

13.1. mokiniams per dieną gali būti skiriamas tik vienas kontrolinis darbas. Kontroliniai darbai neskiriami atostogoms, iš karto po atostogų ar šventinių dienų.

13.2. mokytojai derina tarpusavyje namų darbų skyrimą atskiroms klasėms;

13.3. apie kontrolinį darbą mokiniai informuojami ne vėliau kaip prieš savaitę;

13.4. numatomus kontrolinius darbus mokytojas fiksuoja elektroniniame dienyne;

13.5. mokinys, lankantis menų ar sporto srities neformaliojo švietimo mokyklas, privalo lankyti pamokas ir mokykloje, išskyrus tuos atvejus, kai pamoka yra paskutinė ir yra tėvų prašymas, užtikrinantis mokinio saugumą.

13.6. mokiniui išvykstant mokytis į sanatorinę mokyklą, tėvai (globėjai, rūpintojai) mokyklos direktoriui pateikia gydytojų komisijos siuntimo kopiją ir prašymą dėl išvykimo gydytis. Mokyklos direktorius rašo įsakymą dėl laikino mokinio išvykimo gydytis ir mokytis.

13.7. pradedantiems mokytis pagal Pagrindinio ugdymo programą 5-ųjų klasių mokiniams skiriamas adaptacinis periodas nuo einamųjų metų rugsėjo 1 d. iki spalio 1 d.

13.8. Mokykla užtikrina, kad užduotys, kurios skiriamos atlikti namuose:

13.9. atitiktų mokinio galias;

13.10. būtų tikslingos ir naudingos tolesniam mokinio mokymui ir mokymuisi, padėtų siekti numatytų mokymosi tikslų;

13.11. nebūtų skiriamos atostogoms;

13.12. nebūtų skiriamos dėl įvairių priežasčių neįvykusių pamokų uždaviniams įgyvendinti.

13.13. Penktų klasių mokiniams, kurie pradeda mokytis pagal pagrindinio ugdymo programos pirmąją dalį, rekomenduojama skirti minimalų privalomą pamokų skaičių per savaitę. Didesnis už minimalų privalomų pamokų skaičius dalykams skiriamas suderinus su mokinių tėvais (globėjais, rūpintojais).

13.14. Mokymosi pagalbai teikti mokykloje skiriamos trumpalaikės konsultacijos. Trumpalaikių konsultacijų (trumpesnių už pamokos trukmę) dažnumas priklauso nuo mokantis kylančio poreikio išsiaiškinti mokymosi sunkumus. Jos neįskaitomos į mokinio mokymosi krūvį. Mokinių tėvai (globėjai, rūpintojai) elektroniniu dienynu ar kitu būdu informuojami apie mokiniui siūlomą suteikti mokymosi pagalbą, apie mokinio daromą pažangą.

**ŠEŠTASIS SKIRSNIS**

**MOKINIŲ PAŽANGOS IR PASIEKIMŲ VERTINIMAS**

14. Mokinių pažanga ir pasiekimai vertinami vadovaujantis Lietuvos Respublikos švietimo ir mokslo ministro patvirtintais teisės aktais, reglamentuojančiais bendrojo ugdymo programose dalyvaujančių mokinių mokymosi pasiekimų vertinimą, vertinimo rezultatų panaudojimą, ir 2015 m. rugsėjo 1 d. direktoriaus įsakymu Nr. V1-36 patvirtinta Mokinių pažangos ir pasiekimų vertinimo tvarka.

15. Pradiniame ugdyme vertinant mokinių pasiekimus ir pažangą taikomas formuojamasis ugdomasis, diagnostinis, apibendrinamasis sumuojamasis vertinimas. Planuodamas pirmos klasės mokinių pasiekimus ir vertinimą, mokytojas susipažįsta su priešmokyklinio ugdymo pedagogo parengtomis rekomendacijomis – išvada apie vaiko pasiekimus (jei mokinys lankė priešmokyklinę grupę). Taikomi įvairūs vertinimo informacijos kaupimo būdai (aplankai, elektroninio dienyno ataskaitos; 4-oje klasėje – Pradinio ugdymo programos baigimo pasiekimų ir pažangos vertinimo aprašas).

16. Vertinant 5–10 klasių mokinių pasiekimus, derinamas formuojamasis, diagnostinis, apibendrinamasis vertinimas. Mokiniai mokomi vertinti kitus ir patys įsivertinti.

17. Pagal pagrindinio ugdymo programas besimokantys mokiniai vertinami pažymiu taikant 10 balų vertinimo sistemą, išskyrus dorinį ugdymą, žmogaus saugą, ekonomiką, pilietiškumo pagrindus ir pasirenkamuosius dalykus. Šie mokomieji dalykai vertinami „Įskaityta“ arba „Neįskaityta“.

18. Įrašas „atleista“ įrašomas, jeigu mokinys yra atleistas nuo atskiro dalyko mokymosi pagal gydytojo rekomendaciją ir mokyklos direktoriaus įsakymą.

19. Mokinių, kuriems Pedagoginės psichologinės tarnybos rekomenduota mokytis pagal individualizuotas programas, ugdymo pasiekimai vertinami pagal šių programų reikalavimus.

20. Pirmąjį Pagrindinio ugdymo programos 1 dalies vykdymo (rugsėjo) mėnesį 5-ųjų klasių mokinių pažanga ir pasiekimai pažymiais nevertinami, kontroliniai darbai nerašomi. Mokytojai taiko individualius mokinių pažinimo metodus, siekiant išsiaiškinti mokinių ugdymo(si) galimybes. 5 klasių mokiniams adaptaciniu laikotarpiu (rugsėjo mėnesį) nepatenkinami pažymiai nerašomi.

21. Naujai atvykusių mokinių pasiekimai adaptacinio periodo metu, kuris trunka vieną mėnesį, nepatenkinamais pažymiais nevertinami.

22. 2, 4, 6, 8 klasių mokiniai dalyvauja nacionaliniame mokinių pasiekimų patikrinime. Mokinio pasiekimų rezultatai neįskaičiuojami į ugdymo laikotarpio įvertinimą.

23. Tėvai (globėjai ir rūpintojai) apie mokinių pasiekimus informuojami per tėvų susirinkimus, atvirų durų dienas, susitikdami su dalykų mokytojais arba el. laiškais Tamo dienyne (vadovaujamasi Elektroninio dienyno tvarkymo nuostatais, patvirtintais direktoriaus 2017-09-01 įsakymu Nr. V1-32/1).

24. Vertinimo informacija skelbiama mokyklos internetinėje svetainėje.

**SEPTINTASIS SKIRSNIS**

**MOKYMOSI PASIEKIMŲ GERINIMAS IR MOKYMOSI PAGALBOS TEIKIMAS**

25. Bendradarbiaujant mokyklos mokytojams, klasės vadovams su mokyklos Vaiko gerovės komisija, identifikuojami mokinių mokymosi sunkumai. Apie atsiradusius mokymosi sunkumus informuojami mokinio tėvai (globėjai, rūpintojai) ir kartu tariamasi dėl mokymosi pagalbos teikimo.

26. Mokymosi pasiekimų gerinimas ir mokymosi pagalbos mokiniui teikimas numatytas Mokyklos mokinių pasiekimų gerinimo ir pagalbos mokiniui modelyje, patvirtintame direktoriaus 2012 m. rugsėjo 1 d. įsakymu Nr. V1-8. Pagalba teikiama:

26.1. dalykų pamokų metu, pagal galimybes diferencijuojant ir individualizuojant ugdymo turinį ir ugdymo procesą;

26.2. trumpalaikių individualių ir grupinių konsultacijų metu;

26.3. organizuojant mokinių tarpusavio pagalbą;

27. 5-6 klasių mokiniams, kurie pageidauja mokykloje atlikti namų darbų užduotis arba negali jų tinkamai atlikti namuose dėl nepalankių socialinių ekonominių sąlygų, gali juos atlikti pailgintos dienos grupėje:

27.1. mokymosi pasiekimų gerinimui ir mokymosi pagalbos mokiniui organizavimui vadovauja direktoriaus įsakymu paskirtas mokytojas.

**AŠTUNTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS**

28. Mokykla sudaro galimybes kiekvienam mokiniui pasirinkti jo poreikius atliepiančias įvairių krypčių neformaliojo vaikų švietimo programas. Neformaliojo vaikų švietimo veikla skirta mokinių asmeninėms, socialinėms, dalykinėms kompetencijoms ugdyti per pasirinktą meninę, sportinę, kūrybinę veiklą.

29. Neformalusis vaikų švietimas Mokykloje įgyvendinamas pagal Neformaliojo vaikų švietimo koncepciją, patvirtintą Lietuvos Respublikos švietimo ir mokslo ministro 2012 m. kovo 29 d. įsakymu Nr. V-554.

30. Neformaliojo švietimo programų pasiūla sudaroma atsižvelgiant į mokyklos mokinių, jų tėvų (globėjų, rūpintojų) ir mokytojų siūlymus, mokyklos galimybes.

31. Neformaliojo vaikų švietimo programas mokinys renkasi iš mokyklos pateikto sąrašo.

32. Mažiausias mokinių skaičius neformaliojo ugdymo programos grupėje – 8.

33. Neformaliojo vaikų švietimo programose dalyvaujančius mokinius mokykla žymi Mokinių registre iki rugsėjo 30 dienos, sąrašai tikslinami pasibaigus pirmajam pusmečiui.

34. Neformaliojo švietimo veikla pildoma TAMO dienyne.

35. Neformaliojo švietimo programos:

35.1. Mokyklos 1–4 klasėse:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Eil**  **Nr** | **Mokytojas, vadovas** | **Kursas, programa** | Klasės | | | | | | | Iš viso |
| **1a** | **1b** | **2a** | **2b** | **3** | **4a** | **4b** |  |
|  | Violeta Jonelaitytė | Rankdarbiai |  |  |  | 1 |  |  |  | **1** |
|  | Džana Matimaitienė | Dailė |  | 1 |  |  |  |  |  | **1** |
|  | Alma Krušinskienė | Finansinis raštingumas |  |  |  |  |  | 1 |  | **1** |
|  | Irena Sireikienė | Saugus eismas | 1 |  |  |  |  |  |  | **1** |
|  | Viktorija Jokubaitienė | Finansinis raštingumas |  |  |  |  |  |  | 1 | **1** |
|  | Edita Jucienė | Pasakų pasaulyje |  |  | 1 |  |  |  |  | **1** |
|  | Daiva Dromantė | Drama |  |  |  |  | 1 |  |  | **1** |
|  | Antanas Blinstrubas | Futbolas | 0,5 |  | 0,5 |  |  | 0,5 | 0,5 | **2** |
|  | Gžegožas Krušinskis | Ansamblis |  | 0,5 |  | 0,5 | 1 |  |  | **2** |
|  | **Iš viso valandų:** |  | **1** | **2** | **2** | **2** | **2** | **2** | **2** | **13** |

35.2. Mokyklos 5–10 klasėse:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Eil.**  **Nr.** | **Mokytojas, vadovas** | **Kursas, programa** | **Klasės** | | | | | | **Viso val.** |
| **5** | **6** | **7** | **8** | **9** | **10** |  |
| 1. | Tomas Kojelis | Sportas |  |  |  | 1 |  |  | **1** |
| 2. | Daiva Vinciūnienė | Informacinės technologijos |  |  |  |  | 1 |  | **1** |
| 3. | Gžegožas Krušinskis | Ansamblis | 1 | 1 |  |  |  |  | **2** |
| 4. | Audronė Simanauskienė | Literatai |  |  | 1 |  |  |  | **1** |
| 5. | Antanas Blinstrubas | Futbolas | 1 | 1 |  |  |  |  | **2** |
| 6. | Jurgita Ramašauskienė | Savivalda |  |  | 1 |  |  | 1 | **2** |
|  | **Iš viso valandų:** |  | **2** | **2** | **2** | **1** | **1** | **1** | **9** |

**DEVINTASIS SKIRSNIS**

**UGDYMO TURINIO INTEGRAVIMAS**

36. Į Mokyklos ugdymo turinį integruojama:

37. Ugdymo turinio integravimas numatomas kiekvieno dalyko ilgalaikiame plane, klasės vadovo plane, neformaliojo švietimo programose ir fiksuojamas elektroniniame dienyne.

38. Integruojamos programos:

|  |  |
| --- | --- |
| **Programos pavadinimas** | **Integruojama** |
| Etninės kultūros ugdymas | Muzika, dailė, technologijos, geografija, lietuvių kalba, istorija, neformalusis švietimas, klasės vadovo veikla |
| Alkoholio ir tabako bei kitų psichiką veikiančių medžiagų vartojimo prevencinė programa | Matematika, lietuvių kalba, gamta ir žmogus, biologija, chemija, fizika, istorija, žmogaus sauga, informacinės technologijos, kūno kultūra, dorinis ugdymas, klasės vadovo veikla |
| Žmogaus sauga pradinėms klasėms | Pasaulio pažinimas, kūno kultūra |
| Sveikatos ir lytiškumo ugdymo bei rengimo šeimai bendroji programa | Gamta ir žmogus, biologija, dorinis ugdymas, technologijos, IT, klasės vadovo veikla (pagal mokyklos direktoriaus 2017-06-01 patvirtintą aprašą) |
| Ugdymo karjerai programa | Dailė, technologijos, neformalusis švietimas, klasės vadovo veikla |
| Finansinio raštingumo programa ,,Mano bendruomenė“ | Pradinių klasių mokytojų veikla |

**DEŠIMTASIS SKIRSNIS**

**MOKINIO INDIVIDUALAUS UGDYMO PLANO SUDARYMAS**

39. Individualus ugdymo planas mokiniui Mokykloje sudaromas:

39.1. mokiniui, atvykusiam mokytis iš užsienio;

39.2. mokiniui, kuris mokomas namie;

39.3. mokiniui, turinčiam specialiųjų ugdymosi poreikių;

39.4. kitais mokyklos dokumentuose numatytais atvejais.

**VIENUOLIKTASIS SKIRSNIS**

**MOKYKLOS IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS**

40. Mokyklos ir mokinių tėvų (globėjų, rūpintojų) bendradarbiavimas organizuojamas vadovaujantis priimta Mokinių pažangos ir pasiekimų vertinimo tvarka, patvirtinta direktoriaus 2015 m. rugsėjo 1 d. įsakymu Nr. V1-36.

41. Rugsėjo mėnesį bendrame tėvų ir klasių mokinių tėvų susirinkimuose aptariama mokytojų, mokinių ir tėvų veikla įgyvendinant mokyklos ugdymo turinį. Susitariama dėl mokinių pasiekimų ir pažangos vertinimo, Mokymo sutarčių vykdymo, tėvų informavimo ir kitais klausimais.

42. Mokinių tėvai (globėjai, rūpintojai) nuolat informuojami apie Mokykloje organizuojamą ugdymo procesą, mokymosi pagalbos teikimą, mokymosi pasiekimus naudojant TAMO dienyną, mokyklos internetinį puslapį, tėvų susirinkimų, atvirų durų, individualių pokalbių su mokytojais metu.

**DVYLIKTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PAGRINDINIO, VIDURINIO UGDYMO PROGRAMOS DALĮ AR PRADINIO, PAGRINDINIO UGDYMO PROGRAMĄ UGDYMO ORGANIZAVIMAS**

43. Mokykla apie atvykusį mokinį, baigusį užsienio valstybės, tarptautinės organizacijos pagrindinio, vidurinio ugdymo programos dalį, informuoja Klaipėdos r. savivaldybės administracijos Švietimo skyrių.

44. Mokykla, priimdama mokinį, baigusį tarptautinę bendrojo ugdymo programą ar jos dalį, pripažįsta mokinio mokymosi rezultatus ir įskaito juos pagal pateiktus dokumentus.

45. Mokykla parengia atvykusio mokinio, baigusio tarptautinės bendrojo ugdymo programos dalį ar visą programą, integracijos į bendruomenę planą, išanalizuoja, kokia pagalba būtina mokinio sėkmingai adaptacijai, prireikus parengia mokinio individualų ugdymo planą:

45.1. numato adaptacinio laikotarpio trukmę;

45.2. organizuoja mokytojų konsultacijas, individualias veiklas ugdymo programų skirtumams likviduoti;

45.3. siūlo neformaliojo vaikų švietimo veiklas, kurios padėtų mokiniui greičiau integruotis.

46. Mokykla nustato atvykusio mokinio poreikius mokytis lietuvių kalbos ir organizuoja individualų lietuvių kalbos mokymąsi ir pagalbą mokantis, kai atvykęs mokinys per adaptacinį laikotarpį yra pajėgus pasiekti patenkinamą pagrindinio ugdymo lietuvių kalbos ugdymo lietuvių kalbos ir literatūros programų pasiekimų lygį.

**TRYLIKTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS, KLASIŲ DALIJIMAS**

47. Mokykla, įgyvendindama pagrindinio ugdymo programą, nustato laikinosios mokymosi grupės dydį pagal skirtas mokymo lėšas. Mažiausias mokinių skaičius laikinojoje grupėje – 8 mokiniai:

47.1. klasės dalijamos į grupes per dorinio ugdymo (jei mokiniai pasirinko skirtingas dorinio ugdymo programas) pamokas;

47.2. klasės dalijamos į grupes per technologijų pamokas;

47.3. klasės dalijamos į grupes per informacinių technologijų pamokas;

47.4. klasės dalijamos į grupes per užsienio (pirmosios ir antrosios) kalbų pamokas, jei klasėse mokosi 21 ir daugiau mokinių.

**KETURIOLIKTASIS SKIRSNIS**

**MOKINIŲ MOKYMAS NAMIE**

48. Mokinių mokymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405.

49. Mokiniai namie mokomi pavieniu savarankišku mokymo proceso organizavimo būdu.

50. Mokiniui, mokomam namie, Mokykla, suderinusi su mokinio tėvais (globėjais ar rūpintojais) ir atsižvelgusi į gydytojų konsultacinės komisijos rekomendacijas, parengia individualų ugdymo planą ir pamokų tvarkaraštį.

51. Namie mokomam mokiniui savarankišku mokymo proceso organizavimo būdu 1–3 klasėse skiriama 9 savaitinės pamokos, 4 klasėje – 11 ugdymo valandų, 5–6 klasėse skiriama – 12 savaitinių pamokų, 7–8 klasėse – 13, 9–10 klasėse – 15. Dalį pamokų gydytojų konsultacinės komisijos leidimu mokinys gali lankyti mokykloje;

52. Suderinus su mokinio tėvais (globėjais, rūpintojais), Mokyklos direktoriaus įsakymu mokinys gali nesimokyti dailės, muzikos, technologijų ir kūno kultūros. Dienyne ir mokinio individualiame ugdymo plane prie dalykų, kurių nesimoko mokinys, įrašoma ,,atleista“. Dalis pamokų, gydytojo leidimu lankomų mokykloje, įrašoma į mokinio individualų ugdymo planą;

53. Individualūs savarankiškai besimokančių namie mokinių ugdymo planai ir tvarkaraščiai tvirtinami Mokyklos direktoriaus įsakymu.

**PENKIOLIKTASIS SKIRSNIS**

**UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO** **PROCESO ORGANIZAVIMO BŪDU MOKINIAMS, KURIE MOKOMI KASDIENIU MOKYMO PROCESO ORGANIZAVIMO BŪDU**

54. Mokykla, kurios nuostatuose (įstatuose) įteisintas nuotolinio mokymo proceso organizavimo būdas, gali priimti sprendimą mokiniams, kurie mokomi kasdieniu mokymo proceso organizavimo būdu, dalį ugdymo proceso įgyvendinti nuotoliniu mokymo proceso organizavimo būdu: 5–8 klasių mokiniams iki 10 procentų ugdymo procesui skiriamo laiko per mokslo metus iki 30 procentų.

55. Mokykla, priėmusi sprendimą ugdymo procesą, įgyvendinti nuotoliniu mokymo proceso organizavimo būdu ir kasdieniu mokymo proceso organizavimo būdu, mokyklos ugdymo plane numato, kokią ugdymo proceso dalį, kada, kokios klasės mokiniai mokysis nuotoliniu mokymo proceso organizavimo būdu. Mokykla, ugdymo programas įgyvendindama dviem būdais, užtikrina, kad mokiniai pasiektų numatytus mokymosi pasiekimus ir nepatirtų mokymosi praradimų.

56. Mokykla, planuodama organizuoti ugdymo procesą nuotoliniu mokymo proceso organizavimo būdu, vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“.

57. Mokykla, gali priimti sprendimą nuotoliniu mokymo proceso organizavimo būdu organizuoti vieno dalyko ar kelių dalykų mokymą ne ilgesnį laiką, nei numatyta Bendrųjų ugdymo planų 55 punkte.

Konsultacijos (individualios ir grupinės), atsižvelgiant į mokyklos konkrečią situaciją, gali būti organizuojamos tik nuotoliniu mokymo proceso organizavimo būdu ir (ar) kasdieniu mokymo proceso organizavimo būdu.

58. Organizuojant ugdymo procesą nuotoliniu mokymo proceso organizavimo būdu, būtina įvertinti mokinių mokymosi sąlygas namuose, aprūpinimą mokymosi priemonėmis, reikalingomis dalyvauti nuotolinio mokymosi procese. Mokykla sprendžia ir šalina priežastis, dėl kurių mokiniai negali mokytis nuotoliniu mokymo proceso organizavimo būdu. Pastebėjus, kad mokinio namuose nėra sąlygų mokytis, sudaromos sąlygos mokytis mokykloje.

59. Mokykla, organizuodama ugdymo procesą nuotoliniu mokymo proceso organizavimo būdu, turi užtikrinti visų mokymui būtinų mokymosi išteklių organizavimą, struktūrą. Rekomenduojama susikurti mokyklos mokytojų ir pagalbos mokiniui specialistų bendradarbiavimo platformą, kurioje mokytojai galėtų dalytis veiklomis, kūrybinių užduočių, švietimo pagalbos mokiniams, prevencinės veiklos vykdymo idėjomis. Susitarti, kokia medžiaga talpinama platformoje, kaip ji prieinama.

60. Įgyvendindama ugdymo programas nuotoliniu mokymo proceso organizavimo būdu, mokykla užtikrina, kad sinchroniniam ugdymui būtų skirta ne mažiau kaip 60 procentų ugdymo proceso laiko ir ne daugiau kaip 40 procentų laiko asinchroniniam ugdymui (per savaitę, mėnesį, mokslo metus).

61. Mokykla, pradėdama ugdymo procesą organizuoti nuotoliniu mokymo proceso organizavimo būdu: pertvarko pamokų tvarkaraštį, pritaikydama jį sinchroniniam ir asinchroniniam ugdymui organizuoti. Sinchroninio ugdymo nepertraukiama trukmė – 2 val. Pamokos struktūra pritaikoma asinchroniniam ir sinchroniniam ugdymui organizuoti, atsižvelgiant į dalyko programos ypatumus, ir mokinių amžių. Nustatoma pertraukų trukmė, iš kurių viena – ilgesnės trukmės, skirta pietų pertraukai.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

# PRADINIO UGDYMO PROGRAMOS IR ATSKIRŲ DALYKŲ UGDYMO ORGANIZAVIMAS

62. Pradinio ugdymo dalykų programos įgyvendinimas:

62.1. Dorinis ugdymas:

62.1.1. tėvai (globėjai) parenka mokiniui vieną iš dorinio ugdymo dalykų: etiką arba tradicinės religinės bendruomenės tikybą;

62.1.2. mokykloje nesusidarius mokinių grupei etikai arba tikybai mokytis sudaroma laikinoji grupė iš kelių klasių mokinių;

62.1.3. dorinio ugdymo dalyką mokiniui galima keisti kiekvienais mokslo metais pagal tėvų (globėjų) parašytą prašymą.

62.2. Kalbinis ugdymas:

62.2.1. siekiant gerinti mokinių lietuvių kalbos pasiekimus, skaitymo, rašymo, kalbėjimo ir klausymo gebėjimai ugdomi atsižvelgiant į nacionalinius mokinių patikrinimo rezultatus lietuvių kalbos ir literatūros pamokose bei per kitų dalykų ar ugdymo sričių ugdomąsias veiklas: taisomos rašybos klaidos visų mokomųjų dalykų darbuose, taikomos skaitymo skatinimo strategijos, organizuojamos netradicinės skaitymo pamokos, vykdoma mokinių perskaitytų knygų apskaita.

62.3. Pirmosios užsienio kalbos mokymas:

62.3.1. pirmosios užsienio kalbos mokoma antraisiais–ketvirtaisiais pradinio ugdymo programos metais;

62.3.2. užsienio (anglų) kalbai mokyti visose 2–4 klasėse skiriama po 2 ugdymo valandas per savaitę.

62.4. Socialinis ir gamtamokslinis ugdymas:

62.4.1.gamtamoksliniams gebėjimams ugdytis skiriama pusė pasaulio pažinimo dalykui skirto ugdymo laiko. Rekomenduojamos ugdymo veiklos, sudarančios sąlygas ugdytis praktinius gamtamokslinius gebėjimus, todėl ne mažiau kaip 9 pamokas skirti tyrinėjimams palankioje aplinkoje, natūralioje gamtinėje (pvz., parke, miške, prie vandens telkinio ar pan.) aplinkoje, laboratorijose;

62.4.2. socialiniams gebėjimams ugdytis privaloma ne mažiau kaip 6 pasaulio pažinimo pamokas per mokslo metus organizuoti socialinės, kultūrinės aplinkos pažinimui palankioje aplinkoje (pvz., lankantis visuomeninėse, bendruomenių, kultūros institucijose ir pan.).

62.5. Matematinis ugdymas:

62.5.1. organizuojant matematinį ugdymą vadovautis Bendrosios programos matematikos dalyko programa, nacionalinių ir tarptautinių mokinių pasiekimų tyrimų, NMPP testų rezultatais ir rekomendacijomis, pagal galimybes naudoti informacines komunikacines technologijas, skaitmenines mokomąsias priemones.

62.6. Fizinis ugdymas:

62.6.1. fiziniam ugdymui skiriamos 3 ugdymo valandos per savaitę;

62.6.2. specialiosios medicininės fizinio pajėgumo grupės mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

62.6.3. siekiant skatinti mokinių fizinį aktyvumą, sveikatinimą, ugdymo proceso metu pagal galimybes organizuojamos judriosios pertraukos ar fiziniam aktyvinimui skirtos veiklos.

62.7. Meninis ugdymas (dailė ir technologijos, muzika):

62.7.1. technologiniam ugdymui skiriama ne mažiau kaip 1/3 dalykui ir technologijų dalykui skiriamo laiko;

63. Mokiniai, kurie mokosi pagal formalųjį švietimą papildančio ugdymo programas (pvz., dailės, muzikos, sporto), neatleidžiami nuo atitinkamo privalomojo dalyko savaitinių pamokų (ar jų dalies) lankymo.

63.1. Mokytojas, formuodamas klasės mokinių ugdymo turinį, numato ugdymo dalykus, į kuriuos integruos prevencines ir kitas programas. Integruojamųjų programų turinys numatomas ilgalaikiuose dalykų planuose.

64. Pamokų paskirstymo lentelės:

64.1. Bendrųjų ugdymo planų lentelė pradinio ugdymo programai (pamokų skaičius per savaitę):

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Eil.**  **Nr.** | **Dalykai** | 1a | **1b** | 2a | 2b | 3 | 4a | **4b** | **Iš viso** |
| 1. | Dorinis ugdymas (tikyba) |  |  |  |  | 1 | 1 | 1 | 3 |
| 2. | Dorinis ugdymas (etika) | 1 | 1 | 1 | 1 |  |  |  | 4 |
| **Kalbos:** | |  |  |  |  |  |  |  |  |
| 3. | Lietuvių kalba (gimtoji) | 8 | 8 | 7 | 7 | 7 | 7 | **7** | **41** |
| 4. | Užsienio kalba 1–oji (anglų k.) |  |  | 2 | 2 | 2 | 2 | 2 | **10** |
| 5. | Matematika | 4 | 4 | 5 | 5 | 4 | 5 | 5 | 32 |
| 6. | Pasaulio pažinimas | 2 | 2 | 2 | 2 | 2 | 2 | 2 | **14** |
| **Meninis ir technologinis ugdymas, kūno kultūra** | |  |  |  |  |  |  |  |  |
| 7. | Dailė ir technologijos | 2 | 2 | 2 | 2 | 2 | 2 | 2 | **14** |
| 8. | Muzika | 2 | 2 | 2 | 2 | 2 | 2 | 2 | **14** |
| 9. | Fizinis ugdymas | 3 | 3 | 3 | 3 | 3 | 3 | 3 | **21** |
| Valandos, skiriamos mokinių ugdymo(si) poreikiams tenkinti\* | | 1\* | 1\* | 1\* | 1\* | 1\* | 1\* | 1\* | 7\* |
| Konsultacijos (gabiems mokiniams, turintiems mokymosi sunkumų) pagal poreikį | | 1\*\* | 1\*\* | 1\*\* | 1\*\* | 1\*\* | 1\*\* | 1\*\* | **7\*\*** |
| Mokiniui skirtas pamokų skaičius | | 22 | 22 | 24 | 24 | 23 | 24 | 24 | 163 |
| Neformaliojo švietimo valandos | | 2 | 2 | 2 | 2 | 2 | 2 | 2 | **14** |
| Iš viso ugdymo valandų | | 23/2 | 23/2 | 25/2 | 25/2 | 24/2 | 25/2 | 25/2 | 170/14 |

**Pastaba.** \* valandos mokymosi pagalbai teikti

\*\* trumpalaikės konsultacijos pagal poreikį

64.2. Bendrųjų ugdymo planų lentelė pradinio ugdymo programai (pamokų skaičius per savaitę) Dovilų pagrindinės mokyklos Šiūparių skyriuje:

|  |  |  |  |  |  |
| --- | --- | --- | --- | --- | --- |
| **Eil.**  **Nr.** | **Dalykai** | 1 | **2** | 3-4 | **Iš viso** |
| 1. | Dorinis ugdymas (tikyba) | 1 | 1 | 1 | 3 |
| 2. | Dorinis ugdymas (etika) |  |  |  |  |
| **Kalbos:** | |  |  |  |  |
| 3. | Lietuvių kalba (gimtoji) | 8 | 1 | 7 | **16** |
| 4. | Užsienio kalba 1–oji (anglų k.) |  | 2 | 2 | **4** |
| 5. | Matematika | 4 | 5 | 4 | 18 |
| 6. | Pasaulio pažinimas | 2 | 2 | 2 | **6** |
| **Meninis ir technologinis ugdymas, kūno kultūra** | |  |  |  |  |
| 7. | Dailė ir technologijos | 2 | 2 | 2 | **6** |
| 8. | Muzika | 2 | 2 | 2 | **6** |
| 9. | Fizinis ugdymas | 3 | 3 | 3 | **9** |
| Valandos, skiriamos mokinių ugdymo(si) poreikiams tenkinti\* | | 1\* | 1\* | 1\* | 3\* |
| Konsultacijos (gabiems mokiniams, turintiems mokymosi sunkumų) pagal poreikį | | 1\*\* | 1\*\* | 1\*\* | **3\*\*** |
| Mokiniui skirtas pamokų skaičius | | 22 | 24 | 24 | 70 |
| Neformaliojo švietimo valandos | | 2 | 2 | 2 | **6** |
| Iš viso ugdymo valandų | | 23/2 | 25/2 | 25/2 | 73/6 |

**Pastaba.** \* valandos mokymosi pagalbai teikti

\*\* trumpalaikės konsultacijos pagal poreikį

**IV SKYRIUS**

**PAGRINDINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAGRINDINIO UGDYMO PROGRAMOS VYKDYMO BENDROSIOS NUOSTATOS**

65. Mokykla, vykdydama pagrindinio ugdymo programą, vadovaujasi: Pagrindinio ugdymo bendrosiomis programomis, Mokymosi formų ir mokymo organizavimo tvarkos aprašu, Ugdymo programų aprašu ir kitais teisės aktais, reglamentuojančiais pagrindinio ugdymo programų vykdymą. Mokiniui gali būti sudaromos sąlygos rinktis dalykų modulius pagal polinkius ir gebėjimus, vadovaujantis Mokymosi krypčių pasirinkimo galimybių didinimo 14–19 metų mokiniams modelio aprašu, patvirtintu Lietuvos Respublikos švietimo ir mokslo ministro 2008 m. kovo 15 d. įsakymu Nr. ISAK-715 „Dėl Mokymosi krypčių pasirinkimo galimybių didinimo 14–19 metų mokiniams modelio aprašo patvirtinimo“ (toliau – Mokymosi krypčių pasirinkimo galimybių didinimo 14–19 metų mokiniams modelio aprašas).

**ANTRASIS SKIRSNIS**

**MOKYMOSI PAGAL UGDYMO SRITIS YPATUMAI**

66. Ugdymo sričių įgyvendinimas:

66.1. Dorinis ugdymas:

66.1.1. Dorinio ugdymo dalyką (etiką ar tikybą) mokiniui iki 14 metų parenka tėvai (globėjai, rūpintojai). Nesusidarius mokinių grupei etikai arba tikybai mokytis sudaroma laikinoji grupė iš gretimų klasių mokinių. Dorinio ugdymo dalyką mokiniui galima keisti kiekvienais mokslo metais pagal tėvų, globėjų parašytą prašymą. Mokymosi pasiekimai 5–10 klasėse vertinami įrašu „įskaityta” arba „neįskaityta”.

66.2. Lietuvių kalba ir literatūra:

66.2.1. siūlo mokiniams rinktis pasirenkamuosius dalykus lietuvių kalbos ir literatūros įgūdžiams formuoti ir skaitymo gebėjimams gerinti, kalbos vartojimo praktikai ar kt.

66.2.2. mokiniams, kurie nepasiekia lietuvių kalbos ir literatūros Pagrindinio ugdymo bendrojoje programoje numatyto patenkinamo lygio, sudaro sąlygas pašalinti mokymosi spragas (skiria konsultacijų, organizuoja mokymąsi laikinojoje grupėje ir kt.)

66.3. Užsienio kalbos:

66.3.1. 2-osios užsienio (rusų) kalbos pradedama mokyti nuo 5-osios klasės, atsižvelgiant į tėvų (globėjų ar rūpintojų) pageidavimus.

67. Matematika:

67.1. Būtina nuolat stebėti mokinių matematikos pasiekimus ir, remiantis duomenimis (nacionalinių mokinių pasiekimų patikrinimų rezultatais, kurie leidžia objektyviai įvertinti kiekvieno mokinio pasiekimus ir sudaryti galimybes stebėti individualią pažangą ir teikti reikalingą mokymosi pagalbą mokyklose), numatyti pagalbą mokiniams (užduotis ir metodus spragoms įveikti), kurių mokymosi pasiekimai žemi. Paprastai šių mokinių žemi ir skaitymo gebėjimai, todėl reikia skirti pakankamai laiko uždavinių tekstų analizei, jų vizualizacijai, užrašymui matematiniais simboliais;

68. Socialiniai mokslai:

68.1. Mokykla, formuodama ugdymo turinį, gali9–10 klasių mokinių projektinio darbo (tyrimo, kūrybinių darbų, socialinės veiklos) gebėjimams ugdyti skirti 20–30 procentų dalykui skirtų pamokų laiko per mokslo metus;

69. Gamtos mokslai:

69.1. eksperimentiniams ir praktiniams įgūdžiams ugdyti per gamtos mokslų pamokas skiriama ne mažiau kaip 30–40 procentų dalykui skirtų pamokų per mokslo metus;

70.Technologijos:

70.1. Mokiniai, kurie mokosi pagal pagrindinio ugdymo programos pirmąją dalį (5–8 klasėse), kiekvienoje klasėje mokomi, proporcingai paskirstant laiką tarp: mitybos, tekstilės, konstrukcinių medžiagų ir dailiųjų amatų programų.

71. Meninio ugdymo dalykus Pagrindinio ugdymo programoje sudaro privalomieji dailės ir muzikos dalykai.

72. Fizinis ugdymas:

72.1. Parengiamosios ir specialiosios medicininės fizinio pajėgumo grupės mokinių pasiekimai pažymiais nevertinami, įrašoma „įskaityta“ arba „neįskaityta“. Mokiniai, lankantys savivaldybių sporto mokyklas, privalo lankyti atitinkamo dalyko pamokas ir mokykloje.

73. Žmogaus saugos ugdymas pagrindinio ugdymo programoje organizuojamas vadovaujantis Žmogaus saugos bendrąja programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159.Mokymosi pasiekimai vertinami įrašu „įskaityta” arba „neįskaityta”.

74. Be privalomojo ugdymo turinio dalykų, mokykla siūlo mokiniams rinktis:

74.1. pasirenkamųjų dalykų programas, skirtas dalykų programų turiniui plėsti. Programos tvirtinamos mokyklos vadovo. Rengdama programas, mokykla vadovaujasi Bendraisiais formaliojo švietimo programų reikalavimais, patvirtintais Lietuvos švietimo ir mokslo ministro 2004 m. balandžio 13 d. įsakymu Nr. ISAK-535 „Dėl Bendrųjų formaliojo švietimo programų reikalavimų patvirtinimo“.

75. Per visų dalykų pamokas mokytojai turi rūpintis lietuvių kalbos ugdymu, remiantis bendrais lietuvių kalbos ugdymo reikalavimais.

76. Pagrindinio ugdymo programos pirmosios dalies dalykų programų apimtys valandomis 2020–2021 m. m.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Klasė  Ugdymo sritys ir  dalykai | 5 | 6 | 7 | 8 | Pagrindinio ugdymo programos I dalyje  (5–8 klasė) | 9 | 10 | Pagrindinio ugdymo programoje (iš viso) |
| Dorinis ugdymas (tikyba) |  | | 1 | | 1 |  | | 1 |
| Dorinis ugdymas (etika) | 1 1 | | 1 1 | | 4 | 1 1 | | 6 |
| Kalbos |  | | | | | | | |
| Lietuvių kalba ir literatūra | 5 5 | | 5 5 | | 20 | 4 5 | | 29 |
| Užsienio kalba (1-oji) | 3 3 | | 3 3 | | 12 | 3 3 | | 18 |
| Užsienio kalba (2-oji) | 1 2 | | 2 2 | | 7 | 2 2 | | 11 |
| Matematika ir informacinės  technologijos |  | | | | | | | |
| Matematika | 4 4 | | 4 4 | | 16 | 3 4 | | 23 |
| Informacinės technologijos | 1 1 | | 0,5 0,5 | | 3 | 1 1 | | 5 |
| Gamtamokslinis ugdymas |  | | | | | | | |
| Gamta ir žmogus | 2 2 | | – | | 4 | – | | 4 |
| Biologija | – | | 2 1 | | 3 | 2 1 | | 6 |
| Chemija | – | | 0 2 | | 2 | 2 2 | | 6 |
| Fizika | - | | 1 2 | | 3 | 2 2 | | 7 |
| Socialinis ugdymas |  | | | | | | | |
| Istorija | 2 2 | | 2 2 | | 8 | 2 2 | | 12 |
| Pilietiškumo pagrindai | – | | – | | – | 1 1 | | 2 |
| Socialinė-pilietinė veikla\*\*\* | 10\*\*\* 10\*\*\* | | 10\*\*\* 10\*\*\* | | 40\*\*\* | 10\*\*\* 10\*\*\* | | 60\*\*\* |
| Geografija | 0 2 | | 2 2 | | 6 | 2 1 | | 9 |
| Ekonomika ir verslumas | – | | – | | – | 1 0 | | 1 |
| Meninis ugdymas |  | | | | | | | |
| Dailė | 1 1 | | 1 1 | | 4 | 1 1 | | 6 |
| Muzika | 1 1 | | 1 1 | | 4 | 1 1 | | 6 |
| Technologijos, kūno kultūra, žmogaus sauga |  | | | | | | | |
| Technologijos | 2 2 | | 2 1 | | 7 | 1 1,5 | | 9,5 |
| Kūno kultūra | 3 3 | | 3 2 | | 11 | 2 2 | | 15 |
| Žmogaus sauga | 1 0 | | 0,5 0,5 | | 2 | 0,5 | | 2,5 |
| Pasirenkamieji dalykai / dalykų moduliai / projektinė veikla |  | | | | | | | |
| Projektinė veikla | 1\* 1\* | | 1\* 1\* | | 4\* | 1\* 1\* | | 6\* |
| Minimalus pamokų skaičius mokiniui per savaitę | 26 | 29 | 29 | 30 | 114 | 31 | 31 | 176 |
| Pažintinė ir kultūrinė veikla | Integruojama į ugdymo turinį | | | | | | |  |
| Pamokų, skirtų mokinio ugdymo poreikiams tenkinti, mokymosi pagalbai teikti, skaičius per savaitę | 2\* 2\* | | 2\* 2\* | | 8\* | 2\* 2\* | | 12\* |
| Individualios ir grupinės konsultacijos | 1\*\* 1\*\* | | 1\*\* 1\*\* | | 4\*\* | 1\*\* 1\*\* | | 6\*\* |
| Neformalusis vaikų švietimas (valandų skaičius per savaitę) | 7 | | | | 7 | 5 | | 12 |

Pastabos:

\* valandos mokymosi pagalbai teikti

\*\* trumpalaikės konsultacijos pagal poreikį

77. Pagrindinio ugdymo programos Dovilų pagrindinės mokyklos Šiūparių skyriui.

|  |  |  |
| --- | --- | --- |
| Klasė  Ugdymo sritys ir  dalykai | 6 J | 7 J |
| Dorinis ugdymas (tikyba) | 1 1 | |
| Dorinis ugdymas (etika) |  | |
| Kalbos |  | |
| Lietuvių kalba ir literatūra | 5 5 | |
| Užsienio kalba (1-oji) | 3 3 | |
| Užsienio kalba (2-oji) | 2 2 | |
| Matematika ir informacinės  technologijos |  | |
| Matematika | 4 4 | |
| Informacinės technologijos | 1 0,5 | |
| Gamtamokslinis ugdymas |  | |
| Gamta ir žmogus | 2 | |
| Biologija | 2 | |
| Chemija |  | |
| Fizika | 1 | |
| Socialinis ugdymas |  | |
| Istorija | 2 2 | |
| Pilietiškumo pagrindai | – | |
| Socialinė-pilietinė veikla\*\*\* | 10\*\*\* 10\*\*\* | |
| Geografija | 0 2 | |
| Ekonomika ir verslumas |  | |
| Meninis ugdymas |  | |
| Dailė | 1 1 | |
| Muzika | 1 1 | |
| Technologijos, kūno kultūra, žmogaus sauga |  | |
| Technologijos | 2 2 | |
| Kūno kultūra | 3 3 | |
| Žmogaus sauga | 0 0,5 | |
| Pasirenkamieji dalykai / dalykų moduliai / projektinė veikla |  | |
| Projektinė veikla | 1\* 1\* | |
| Minimalus pamokų skaičius mokiniui per savaitę | 26 | 29 |
| Pamokų, skirtų mokinio ugdymo poreikiams tenkinti, mokymosi pagalbai teikti, skaičius per savaitę | 2\* 2\* | |
| Individualios ir grupinės konsultacijos | 1\*\* 1\*\* | |
| Neformalusis vaikų švietimas (valandų skaičius per savaitę) | 7 | |

**V SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

78. Mokykla, rengdama mokyklos ir mokinio individualųjį ugdymo planą, turi sudaryti sąlygas mokiniui, turinčiam specialiųjų ugdymosi poreikių, gauti kokybišką ir poreikius atitinkantį ugdymą ir būtiną švietimo pagalbą.

79. Mokykla mokinio, turinčio specialiųjų ugdymosi poreikių, ugdymą organizuoja vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, Klaipėdos r. Dovilų pagrindinės mokyklos švietimo pagalbos mokiniui teikimo tvarkos aprašu, patvirtintu 2012 m. rugsėjo 1 d. direktoriaus įsakymu Nr. V1-8 ir šio skyriaus nuostatomis (jei šiame skyriuje nereglamentuojama, mokykla vadovaujasi kitomis Bendrųjų ugdymo planų nuostatomis, reglamentuojančiomis švietimo programų įgyvendinimą) ir atsižvelgia į:

79.1. formaliojo švietimo programą;

79.2. mokymosi formą ir mokymo proceso organizavimo būdą;

79.3. individualizuoto ugdymo ir švietimo pagalbos reikmę, vykdydama švietimo pagalbos specialistų, mokyklos vaiko gerovės komisijos, pedagoginių psichologinių ar švietimo pagalbos tarnybų rekomendacijas;

79.4. mokyklos galimybes (specialistų komanda, mokymo(si) aplinka, mokymo ir švietimo pagalbos lėšos).

80. Mokykla, pritaikydama ugdymo planą mokinio reikmėms ir vadovaudamasi Pradinio ugdymo programos bendrojo ugdymo plano 58 punkte ir Pagrindinio ugdymo programos Bendrųjų ugdymo planų 77 ir 93 punktuose nurodytu pagrindinio ugdymo dalykų programoms įgyvendinti skiriamų savaitinių pamokų skaičiumi, gali:

80.1. iki 20 procentų pradiniame ugdyme ir iki 30 procentų pagrindiniame – koreguoti dalykų programoms įgyvendinti skiriamų savaitinių pamokų skaičių (nemažindamos nustatyto mokiniui minimalaus pamokų skaičiaus per savaitę);

80.2. planuoti specialiąsias pamokas ir (ar) didinti pamokų, skirtų ugdymo sričiai, socialinei veiklai, ugdymui profesinei karjerai, medijų ir informaciniam raštingumui ir t. t., skaičių, siekiant plėtoti asmens kompetencijas ir tenkinti ugdymosi poreikius;

80.3. keisti specialiųjų pamokų, pratybų ir individualiai pagalbai skiriamų valandų (pamokų) skaičių per mokslo metus, atsižvelgdamos į mokinio reikmes, švietimo pagalbos specialistų, vaiko gerovės komisijos ir pedagoginės psichologinės ar švietimo pagalbos tarnybos rekomendacijas;

80.4. keisti pamokų trukmę, dienos ugdymo struktūrą, atsižvelgdamos į mokinio galias ir sveikatą, poilsio poreikį, keliamus individualius ugdymo tikslus;

80.5. formuoti nuolatines ar laikinąsias grupes, pogrupius iš tos pačios ar skirtingų klasių mokinių.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

81. Individualus ugdymo planas rengiamas:

81.1. atsižvelgiant į mokinio specialiuosius ugdymosi poreikius, pedagoginės psichologinės ar švietimo pagalbos tarnybos rekomendacijas, ugdymo programą, ugdymo formą ir mokymo organizavimo būdą;

81.2. mokiniui, kuris mokosi nuotoliniu ar savarankišku mokymo proceso organizavimo būdu;

81.3. kai mokiniui pagal pedagoginės psichologinės ar švietimo pagalbos tarnybos ir mokyklos vaiko gerovės komisijos rekomendacijas tam tikru laikotarpiu reikia intensyvios švietimo pagalbos.

82. Pritaikant bendrąjį mokyklos ar klasės ugdymo planą individualioms mokinio ugdymosi reikmėms, galima:

82.1. vėliau pradėti mokyti pirmosios ar antrosios užsienio kalbos, mokyti tik vienos užsienio kalbos – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), judesio ir padėties, bendrųjų mokymosi sutrikimų, turintį kochlearinius implantus;

82.2. mokyti tik vienos užsienio kalbos (išimtiniais atvejais – iš viso nemokyti);

82.3. besimokantį pagal individualizuotą pagrindinio ugdymo programą pagrindinio ugdymo programoje prasidedančių dalykų pradėti mokyti metais vėliau, juos sieti su praktiniais mokinio interesais, kasdiene gyvenimo patirtimi; mokymas gali būti organizuojamas atskiromis veiklomis;

82.4. besimokančiam pagal individualizuotą pagrindinio ugdymo programą, jei ugdymas įgyvendinamas pagal Bendrųjų ugdymo planų 124 punktą, vietoje kelių vienos srities dalykų galima siūlyti integruotas tų dalykų pamokas, dalykų modulius, projektines veiklas, skirtas esminėms srities dalykų ir bendrosioms kompetencijoms įgyti;

82.5. nemokyti užsienio kalbų turinčiojo kompleksinių negalių ir (ar) kompleksinių sutrikimų, į kurių sudėtį įeina klausos sutrikimai (išskyrus nežymų klausos sutrikimą). Užsienio kalbų pamokų laikas gali būti skiriamas lietuvių kalbai mokyti;

82.6. nemokyti muzikos turinčiojo klausos sutrikimą (išskyrus nežymų);

82.7. nemokyti technologijų turinčiojo judesio ir padėties bei neurologinių sutrikimų (išskyrus lengvus);

82.8. vietoj šiame punkte nurodytų dalykų mokinys gali rinktis kitus individualaus ugdymo plano dalykus, tenkinančius specialiuosius ugdymosi poreikius, gauti pedagoginę ar specialiąją pedagoginę pagalbą.

83. Mokiniui, kuris mokosi pagal pritaikytą pradinio ugdymo programą individualus planas sudaromas vadovaujantis Pradinio ugdymo programos bendrojo ugdymo plano 58 punktu, pagal pagrindinio ugdymo programą, individualus ugdymo planas sudaromas vadovaujantis Bendrųjų ugdymo planų 77 ir 93 punktuose dalykų programoms įgyvendinti nurodomų savaitinių pamokų skaičiumi, kuris gali būti koreguojamas iki 20 procentų. Bendras pamokų ir neformaliojo švietimo pamokų skaičius gali būti mažinamas ar didinamas 1 ar 2 pamokomis.

83.1. 9–10 klasėse iš mokinio ugdymo(si) poreikius tenkinančių pamokų 3 pamokos per savaitę skiriamos mokyti individualizuotai ir diferencijuotai bei karjeros valdymo kompetencijoms ugdyti;

83.2. mokiniui tarties, kalbos mokymo ir klausos lavinimo specialiosioms pratyboms skiriama: 1-4 klasėse po 1 valandą kiekvienam mokiniui per savaitę, 5 klasėje – 2 pamokos, 6–10 – po 1 pamoką per savaitę, turintiems kochlearinius implantus – po 2 pamokas per savaitę. Pratybų ir lietuvių kalbos pamokų turinys turi derėti.

83.3. Sutrikusios kalbos ir kitos komunikacijos mokiniui mokyklos ar individualus ugdymo planas sudaromas vadovaujantis Pradinio ugdymo programos Bendrųjų planų 58 punktu ir Pagrindinio ugdymo programos Bendrųjų ugdymo planų 77 ir 93 punktais. Ugdymo plane specialiosios pamokos skiriamos tarčiai, kalbai ir klausai lavinti:

83.4. specialiosioms pratyboms 1–4 klasėse skiriama mokiniui po 1 savaitinę pamoką, 5–8 klasėse skiriama po 2 pamokas trims mokiniams per savaitę, 9–10 klasėse – po 0,5 pamokos mokinio kalbai ir komunikacijai lavinti;

84. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų vaiko gerovės komisijos narių rekomendacijas.

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ,**

**MOKYMOSI PASIEKIMŲ IR PAŽANGOS VERTINIMAS**

85. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Bendrųjų ugdymo planų 101–103 punktų nuostatomis.

86. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal bendrojoje programoje numatytus pasiekimus, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi).

87. Dėl mokinio, kuris mokosi pagal individualizuotą pagrindinio ugdymo programą arba Socialinių įgūdžių ugdymo programą, mokymosi pasiekimų vertinimo (būdų, periodiškumo) ir įforminimo susitariama mokykloje. Susitarimai priimami, atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą, tėvų (globėjų, rūpintojų) pageidavimus.

**KETVIRTASIS SKIRSNIS**

**SPECIALIOSIOS PEDAGOGINĖS IR SPECIALIOSIOS PAGALBOS MOKINIAMS TEIKIMAS**

88. Specialiosios pedagoginės ir specialiosios pagalbos paskirtis – didinti ugdymo veiksmingumą.

89. Mokykla specialiąją pedagoginę ir specialiąją pagalbą mokiniui teikia vadovaudamasi teisės aktais ir įgyvendindama pedagoginės psichologinės ar švietimo pagalbos tarnybos ir mokyklos vaiko gerovės komisijos rekomendacijas.

90. Specialioji pedagoginė pagalba teikiama:

90.1. vadovaujantis Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“;

90.2. ugdymo proceso metu ar pasibaigus ugdymo procesui, atsižvelgiant į mokinio galias, keliamus ugdymo(si) tikslus, tenkinant jo reikmes. Siekiant įtraukties į bendrą ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai;

90.3. specialiųjų pratybų forma: individualių, mažoms grupelėms (2–4 mokiniai), grupėms (5–8 mokiniai). Mokiniams, turintiems didelių ir labai didelių specialiųjų ugdymosi poreikių, pagalba gali būti teikiama per specialiąsias pamokas;

90.4. kai mokykloje nėra reikiamos kvalifikacijos specialiųjų pedagogų, galinčių teikti ugdymą ir švietimo pagalbą regos, klausos, įvairiapusių raidos (autizmo), elgesio ir (ar) emocijų sutrikimų turinčiam mokiniui, kuriam rekomenduota papildoma specialioji pedagoginė pagalba, jam skiriama nuo 2 iki 4 valandų per savaitę individualioms specialiojo pedagogo konsultacijoms ir (ar) papildomai dalyko mokytojo pagalbai arba sudaromos sąlygos šias paslaugas mokiniui gauti specialiosios paskirties įstaigoje, specialiojo ugdymo centruose.

91. Specialioji pagalba:

91.1. teikiama vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“;

91.2. teikiama mokytojo padėjėjo;

91.3. teikiama ugdymo proceso metu.

**PENKTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

92. Mokinio, turinčio specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu organizuoja mokykla pagal vaiko gerovės komisijos ir pedagoginės psichologinės ar švietimo pagalbos tarnybos, gydytojų rekomendacijas sudariusi individualų ugdymo planą mokymosi namie laikotarpiui.

93. Mokiniui, kuris mokosi pagal pritaikytą bendrojo ugdymo programą, mokyti namie mokykla skiria pamokų vadovaudamasi Pradinio ugdymo programos Bendrojo ugdymo plano 66 punktu ir Pagrindinio ugdymo Bendrųjų planų 56-60 ir 77, 93 punktais, 1 ar 2 pamokos gali būti skiriamos specialiosioms pamokoms ar specialiosioms pratyboms.

94. Mokiniui, kuris mokosi pagal individualizuotą pradinio ar pagrindinio ugdymo programą, mokyti namie skiriama ne mažiau kaip 8 valandos per savaitę.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Klaipėdos r. Dovilų pagrindinės Mokyklos tarybos 2020 m. rugpjūčio 28 d.

Posėdžio protokolinio nutarimu (protokolo Nr. V5-3)